Document ID: 31985R1767

*****
ΚΑΝΟΝΙΣΜΟΣ (ΕΟΚ) αριθ. 1767/85 ΤΗΣ ΕΠΙΤΡΟΠΗΣ
της 27ης Ιουνίου 1985
που τροποποιεί τον κανονισμό (ΕΟΚ) αριθ. 685/69 όσον αφορά τις προθεσμίες πληρωμής για το βούτυρο που αγοράζεται από τους οργανισμούς παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος κα των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 6 παράγραφος 7,
Εκτιμώντας:
ότι το άρθρο 5 παράγραφος 5 του κανονισμού (ΕΟΚ) αριθ. 685/69 της Επιτροπής της 14ης Απριλίου 1969 σχετικά με τις λεπτομέρειες εφαρμογής των παρεμβάσεων στην αγορά βουτύρου και κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 1022/85 (4), καθορίζει την προθεσμία πληρωμής του βουτύρου που εγοράζεται από τους οργανισμούς παρέμβασης· ότι με τη μέριμνα της καλής διαχείρισης της αγοράς πρέπει να τροποποιηθεί αυτή η προθεσμία για την περίοδο 1985/86 ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 παράγραφος 5 του κανονισμού (ΕΟΚ) αριθ. 685/69 προστίθεται το ακόλουθο εδάφιο:
«Ωστόσο, για την περίοδο 1985/86, η πληρωμή του βουτύρου που παρασκευάζεται κατά την εν λόγω περίοδο, και το οποίο αγοράζεται από τον οργανισμό παρεμβάσεως, πραγματοποιείται σε προθεσμία που αρχίζει την ενενηκοστή ημέρα μετά την ημερομηνία παραλαβής του βουτύρου από τον οργανισμό παρεμβάσως,και περατώνεται την εκατοστή τεσσαρακοστή ημέρα μετά από αυτή την ημερομηνία.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 27 Μαΐου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1985.

Labels: 3
4
17